ESP
        
         (antisklisystem)
Store norske leksikon,Teknologi og industri,Transport,Bil,Bilfag,Bilens sikkerhetssystemer
ESP er en sikkerhetsanordning i biler, der et system tar over i vanskelige kjøresituasjoner. Korrigeringene skjer ved at bilen bremser eller reduserer bremseeffekt på de enkelte hjulene. Styreenheten begrenser også motorkraften når styreenheten finner dette nødvendig. Korrigeringer skjer hvis bilen roterer anderledes enn rattutslaget tilsier.
Systemet arbeider helt uavhengig på hvert hjul og griper inn og korrigerer om bilen viser tendens til sladd. ESP-systemet bruker de samme sensorene som ABS-systemet. Forskjellen er at ABS-systemet bare fungerer når bilen bremser, mens ESP-systemet også er aktivt når bremsepedalene ikke er trykket inn.Flere og flere bilprodusenter utstyrer bilene sine med elektronisk stabiliseringssystem, men under forskjellig betegnelse. Eksempler er DSTC, Dynamic Stability and Traction System fra Volvo og ESP, Elektronisk Stabiliserings Program fra Mercedes.Elektroniske kjørestabiliseringssystemer har vist seg svært effektive, spesielt på bakhjulsdrevne biler. Virkemåte Systemene består hovedsakelig av:    hjulsensorer som registrerer hjulenes hastighet/rotasjon  styrevinkelsensor  sideakselerasjonssensor som registrerer sentrifugalkreftene ved kurvekjøring   gyroskop som noterer hvordan bilen vrir seg rundt sin egen akse  En mikrokontroller registrerer all informasjon fra sensorene og beregner i løpet av brøkdeler av et sekund hva som skal korrigeres. Les mer i Store norske leksikon bil ABS – bremsesystem bilens sikkerhetssystemer